PROGRAM IGMANSKI MARŠ, 27. do 29. januarja 2017

**Okvirni program**

**Petek, 27. januarja 2017**

Odhod iz Ljubljane ob 5.00. Vožnja z avtobusom do Sarajeva z vmesnimi postanki; prihod v Sarajevo v popoldanskih urah; namestitev v hotelu, do večerje prosto. Po večerji možen obisk Baščaršije. Prenočitev v hotelu.

**Sobota, 28. januarja 2017**

Po zajtrku (približno ob 9.00) odhod v Hadžiće oziroma na Brezovačo, od koder bomo krenili na pohod na Igman. Pot ni naporna; za tiste, ki je ne bi zmogli, je preskrbljen prevoz. Tudi sicer za logistiko (tople napitke in pasulj, saniteto) skrbi bosenska vojska. Na Velikem polju bo spominska slovesnost, po slovesnosti druženje ob "pasulju" z udeleženci pohoda iz drugih jugoslovanskih republik. Naši gostitelji bodo člani borčevskih organizacij Hadžići in Ilidža, glavni organizatorji Igmanskega marša, pobrateni z Društvom za ohranjanje spominov na pohod XIV. divizije. V naši družbi bosta še delegaciji ZZB za vrednote NOB Slovenije in ZZB Velenje. Med potjo si boste lahko ogledali tudi olimpijske objekte na Igmanu. Po vrnitvi v hotel večerja z družabnim srečanjem.

**Nedelja, 29. januarja 2017**

Po zajtrku (ob 8.00) odhod proti domu z vmesnimi postanki. Vmes ogled znamenitosti in kosilo. Prihod v Ljubljano med 21.00 in 22.00.

**Letos bomo spet potovali z Vučkom iz Ljubljane. Cena potovanja pri 40 potnikih: okvirno 125 do 130 evrov. V ceno je vključeno:**

* **vožnja z avtobusom**
* **2-krat polpenzion in prenočitev v hotelu**
* **večerja z glasbo**
* **kosilo**
* **organizacija in vodenje potovanja**

**Prijavite se do 12. januarja na** info@vucko-tours.si **ali na številki 041 362 110 (Stanka Vukojević) in 041 459 679 (A. Jankovič).**

Letos bo spominska slovesnost v čast igmanskemu maršu še posebej slovesna, saj mineva od legendarnega dogodka že 75 let. Kot že dve leti bo tudi letos z nami Albin Pibernik, najmlajši udeleženec marša, eden od petih še živečih borcev.

Če bo potnikov iz Štajerske (Maribor, Celje, Laško …) dovolj, bomo organizirali tudi prevoz iz štajerskega konca. Zaželena je čim številčnejša udeležba članov Društva za ohranjanje spomina na pohod XIV. divizije, pa tudi potomcev borcev Prve slovenske partizanske čete Ivan Cankar, ustanovljene 5. 11. 1941 v Užicu. Četa se je v okviru 5. šumadijskega bataljona pridružila 1. proletarski diviziji in ostala v njej ves čas NOB-ja. Sicer pa se bomo za prevoz do Ljubljane dogovorili.